CELEX: 62014CA0240
Language: da
Date: 2015-09-09 00:00:00
Title: Sag C-240/14: Domstolens dom (Første Afdeling) af 9. september 2015 — Eleonore Prüller-Frey mod Norbert Brodnig og Axa Versicherung AG (anmodning om præjudiciel afgørelse fra Landesgericht Korneuburg — Østrig) (Præjudiciel forelæggelse — luftfartsselskabers erstatningsansvar i tilfælde af ulykker — erstatningssøgsmål — Montrealkonventionen — forordning (EF) nr. 2027/97 — gratis flyvning foretaget af ejeren af en ejendom med det formål at fremvise denne ejendom til en eventuel køber — forordning (EF) nr. 864/2007 — direkte søgsmål som omhandlet i national ret mod ansvarsforsikringsgiver)

3.11.2015   
            
            
               DA
            
            
               Den Europæiske Unions Tidende
            
            
               C 363/15
            
         Domstolens dom (Første Afdeling) af 9. september 2015 — Eleonore Prüller-Frey mod Norbert Brodnig og Axa Versicherung AG (anmodning om præjudiciel afgørelse fra Landesgericht Korneuburg — Østrig)
   (Sag C-240/14) (1)
   
   ((Præjudiciel forelæggelse - luftfartsselskabers erstatningsansvar i tilfælde af ulykker - erstatningssøgsmål - Montrealkonventionen - forordning (EF) nr. 2027/97 - gratis flyvning foretaget af ejeren af en ejendom med det formål at fremvise denne ejendom til en eventuel køber - forordning (EF) nr. 864/2007 - direkte søgsmål som omhandlet i national ret mod ansvarsforsikringsgiver))
   (2015/C 363/17)
   Processprog: tysk
   
      Den forelæggende ret
   
   Landesgericht Korneuburg
   
      Parter i hovedsagen
   
   
      Sagsøger: Eleonore Prüller-Frey
   
      Sagsøgte: Norbert Brodnig og Axa Versicherung AG
   
      Konklusion
   
   
               1)
            
            
               Artikel 2, stk. 1, litra a) og c), i Rådets forordning (EF) nr. 2027/97 af 9. oktober 1997 om luftfartsselskabers erstatningsansvar for så vidt angår lufttransport af passagerer og deres bagage, som ændret ved Europa-Parlamentets og Rådets forordning (EF) nr. 889/2002 af 13. maj 2002, og artikel 1, stk. 1, i konventionen om indførelse af visse ensartede regler for international luftbefordring, indgået i Montreal den 28. maj 1999 og godkendt på Den Europæiske Unions vegne ved Rådets afgørelse 2001/539/EF af 5. april 2001, skal fortolkes således, at de er til hinder for, at et erstatningskrav, der er indgivet af en person, som, mens hun var passager i et luftfartøj, hvis afgangs- og landingssted var samme sted i en medlemsstat, og blev transporteret vederlagsfrit i forbindelse med en flyvning, hvis formål var at besigtige en ejendom, for hvilken der sammen med dette luftfartøjs pilot var planlagt en ejendomshandel, fra luften, blev kvæstet ved nævnte luftfartøjs styrt, skal vurderes i henhold til denne konventions artikel 17.
            
         
               2)
            
            
               Artikel 18 i Europa-Parlamentets og Rådets forordning (EF) nr. 864/2007 af 11. juli 2007om lovvalgsregler for forpligtelser uden for kontrakt (»Rom II-forordningen«) skal fortolkes således, at bestemmelsen i en situation som den i hovedsagen omhandlede tillader, at en skadelidt anlægger et direkte søgsmål mod den erstatningsansvarliges forsikringsgiver, når et sådant søgsmål er fastsat i den lov, der skal anvendes på forpligtelsen uden for kontrakt, uafhængigt af, hvad der er fastsat i den lov, der skal anvendes på forsikringsaftalen, som er valgt af denne aftales parter.
            
         
      (1)  EUT C 261 af 11.8.2014.